Læreplan for God Advokatskik II

**Delemne: Advokatens uafhængighed, personlig integritet og hæderlighed (Fane 1)**

**Formål**Det er af afgørende betydning for advokatstanden, at advokater forstår betydningen af advokatens særlige stilling i en retsstat set fra et samfundsmæssigt perspektiv, og at de vil værne om advokaters uafhængighed. Advokatfuldmægtige skal derfor have forståelse for advokaters rolle som værn om retssikkerheden for den enkelte borger, og for uafhængighedens betydning for advokaters kvalificerede rådgivning i forhold til den enkelte klient og reglerne for samarbejde med andre erhverv.

**Faglige mål**Deltagerne på advokatuddannelsen skal kunne

- forstå uafhængighedens betydning i advokaters daglige virke og for advokatstandens rolle i retsstaten  
- analysere og vurdere konkrete cases, hvor der kan opstå tvivl om advokatens uafhængighed, forstå betydningen af, at de overholder reglerne om samarbejde med andre erhverv,  
- have kendskab til de advokatretlige regler om personlig integritet og hæderlighed, kunne forstå betydningen af, at de overholder reglerne om personlig integritet og hæderlighed, kunne anvende terminologi om disse advokatregler korrekt, kunne anvende reglerne i forhold til konkret hændelsesforløb med henblik på at fastslå, om reglerne er overtrådt.

**Materialesamling til undervisning og eksamen (teori)**

- Retsplejelovens kap. 15-15 b   
- Vedtægt for Advokatsamfundet Advokatetik – ret og rammer   
- AER, herunder AER med kommentarer af advokat Martin Lavesen og Lars Økjær Jørgensen   
- Wouters-dommen   
- Den uafhængige advokat, Festskrift i anledning af grundlovens 150 års jubilæum   
- Indledning til Sagførergerningen, p. 61-36  
- Axel H Pedersen Domme og advokatnævnskendelser medtaget under fane 1

**Eksamen**

Hvis advokatens uafhængighed, personlig integritet og hæderlighed bliver et emne til eksamen, skal eksaminanderne demonstrere, at de kan opfylde de faglige mål for emnet. Det kan f.eks. ske i en opgave, hvor de skal diskutere uafhængighedsaspekter i en konkret sag.

Opdateret november 2024

Læreplan for God advokatskik II

**Delemne: Interessekonflikt**

**Formål**

Advokaters uafhængighed er afgørende for dennes virke i retssamfundet, herunder særligt for klientens tillid til advokaten. Advokatfuldmægtige skal derfor lære, hvordan de kan opretholde uafhængighed, så de ikke kommer i en interessekonflikt, hvor de skal håndtere modstridende interesser. De skal endvidere lære, hvordan de sikrer sig, at de altid varetager deres klienters interesse fuldt ud.

**Faglige mål**

Deltagerne på advokatuddannelsen skal:

* have kendskab til sammenhængen mellem reglerne om interessekonflikt og tavshedspligt,
* forstå de bagvedliggende årsager til reglerne om interessekonflikter,
* forstå betydningen af klientsamtykke i relation til interessekonflikter, advokatens forpligtelser, når en interessekonflikt konstateres, og konsekvenserne af tilsidesættelse af reglerne om interessekonflikter,
* kunne anvende terminologi fra de advokatetiske regler om interessekonflikter korrekt,
* kunne analysere og vurdere konkrete cases, hvor der kan opstå tvivl, om advokaten befinder sig i en interessekonflikt.

**Materialesamling til undervisning og eksamen (teori)**

* AER samt AER med kommentarer ved advokat Martin Lavesen og advokat Lars Økjær Jørgensen - [www.advokatsamfundet.dk](http://www.advokatsamfundet.dk/)
* Advokatetik – ret og rammer
* Advokaten 2/2013: Firmaskift og interessekonflikter
* Advokaten 8/2012: Forsvarerne og interessekonflikt CCBE's Code of Conduct
* U 1971.927 Ø, U 2009.1 SH, U 1998.1105/2 H, U 2001.1030 H, U 2003.1577 H
* U2001.1030 H
* U 2011.3374/3 H
* U 2014.905 H
* Vestre Landsrets dom af 13. januar 2016
* Advokatnævnskendelser og domme

**Eksamen**

Hvis interessekonflikter bliver et emne til eksamen, skal eksaminanderne demonstrere, at de kan opfylde de faglige mål for emnet. Det kan f.eks. ske i en opgave, hvor de skal analysere og vurdere en konkret case, hvor der er tvivl, om en advokat befinder sig i en interessekonflikt eller ej.

Læreplan for God advokatskik II

**Delemne: Tavshedspligt**

**Formål**

Advokaten er pålagt tavshedspligt for at sikre klienten i forhold til andre personer og virksomheder og i forhold til samfundet. Advokatfuldmægtigen skal lære om og forstå formålet med tavshedspligten. Advokatfuldmægtigen skal vide, hvornår advokaten kan pålægges eller være berettiget til at bryde tavshedspligten.

**Faglige mål**

Deltagerne på Advokatuddannelsen skal:

* forstå de bagvedliggende årsager til reglerne om tavshedspligt,
* forstå tavshedspligtens omfang, undtagelserne til tavshedspligten og hvem pligten påhviler, kunne anvende terminologi fra de advokatetiske regler om tavshedspligt korrekt,
* kunne analysere og vurdere konkrete cases, hvor der kan opstå tvivl om advokatens tavshedspligt.

**Materialesamling til undervisning og eksamen (teori)**

* Advokatetik – ret og rammer
* AER samt AER med kommentarer af advokat Martin Lavesen og advokat Lars Økjær Jørgensen – www.advokatsamfundet.dk
* CCBE's Code of Conduct
* U.2002.1531H, U.2004.2814V, U.2009.2615H, U.2013.3224Ø, U.2016.244.2015, U.2016.469H, U.2016.1436H, U.2020.1062Ø og U.2018.1133H
* Straffelovens §§ 152-152 f
* Advokatnævnskendelser
* Retsplejelovens §§ 168-173
* Virksomhedsjuristens tavshedspligt samt vidne og editionspligt, Erhvervsjuridisk Tidsskrift, 2/2007
* Advokaten 01/2019: Retten til fortrolighed ved uanmeldte dawn raids
* Advokaten 10/2004: Hvornår er en forsvarer ”bare” en advokat? Hvidvaskloven.
* Advokaten 3/2020: Tavshedspligt - ny kendelse

**Eksamen**

Hvis tavshedspligt bliver et emne til eksamen, skal eksaminanderne demonstrere, at de kan opfylde de faglige mål for emnet. Det kan f.eks. ske i en opgave, hvor de skal analysere og vurdere en konkret case, hvori der er tvivl om advokatens tavshedspligt. Det kan også ske i en opgave, hvor de skal analysere og vurdere de juridiske aspekter af tavshedspligten.

Læreplan for God Advokatskik II

**Delemne: Beskikkelse og advokatselskabsreglerne**

**Formål**

Advokattitlen er beskyttet, og uberettiget brug af advokattitlen er strafbar. Advokatfuldmægtigen skal have indsigt i betingelserne for at opnå advokatbeskikkelse og reglerne for udøvelse af advokatvirksomhed her i landet under sit hjemlands advokattitel (EU-advokater).

Retsplejelovens regler om advokatselskaber er fastsat for at sikre advokaters uafhængighed samt for at sikre klarhed om advokatens og advokatselskabets hæftelse over for klienten. Advokatfuldmægtige skal derfor have indsigt i reglernes indhold og formål.

**Faglige mål**

Deltagerne på advokatuddannelsen skal kunne

* forstå betingelserne i retsplejelovens § 119 for opnåelse af advokatbeskikkelse, forstå reglerne om brug af advokattitlen, vandelskrav og muligheden for at deponere beskikkelsen,
* forstå reglerne om udøvelse af advokatvirksomhed under hjemlandets titel og adgangen til at opnå dansk beskikkelse,
* forstå reglerne for organisations- og virksomhedsadvokaters titelbrug,
* forstå reglerne om de selskabsformer, advokatvirksomheder kan drives under, herunder reglerne om optagelse af medejere, der ikke er advokater (enkeltmandsvirksomhed, interessentskab, anpartsselskab, aktieselskab, partnerselskab, SE-selskab og holdingselskab), forstå reglerne om ledelsens sammensætning i advokatvirksomheder,
* forstå reglerne om indberetningspligt til Advokatsamfundet,
* anvende reglerne om navngivning af advokatvirksomheder i retsplejeloven og AER samt analysere og vurdere, om en given økonomisk virksomhed lovligt kan udøves af en advokatvirksomhed.

**Materialesamling til undervisning og eksamen (teori)**

* Advokatetik – ret og rammer
* Retsplejelovens §§ 119-124 (§§ 124-124 g), § 135a og § 141
* Bkg. 1427/2007 og 1426/2007
* Bkg. 1431/2007
* AER

**Eksamen**

Hvis Beskikkelse og advokatselskabsreglerne bliver et emne til eksamen, skal eksaminanderne demonstrere, at de kan opfylde de faglige mål for emnet. Det kan f.eks. ske i en opgave, hvor de skal vurdere, om et advokatselskab er stiftet og drives i overensstemmelse med reglerne.

Læreplan for God Advokatskik II

**Delemne: Advokatens erstatningsretlige og disciplinære ansvar – Advokatnævnet**

**Formål**

Advokatens erstatningsretlige og disciplinære ansvar er en del af fundamentet for den særlige tillid, klienterne kan have til advokater, og advokatfuldmægtige skal derfor have indsigt i advokatansvarets omfang og Advokatsamfundets disciplinærordnings funktion og baggrund samt Advokatnævnets kompetence.

**Faglige mål**

Deltagerne på advokatuddannelsen skal kunne

* forstå og anvende betingelserne for, at en advokat kan ifalde professionsansvar, herunder i en konkret analyse af en sag om professionsansvar,
* analysere og vurdere konkrete cases, hvor der kan være tvivl, om advokaten har pådraget sig ansvar
* forstå sammenhængen mellem og forskellen på advokatens disciplinære ansvar og erstatningsansvar,
* forstå principalens ansvar for fuldmægtigen,
* forstå Advokatnævnets kompetence og den praktiske tilgang i disciplinær- og klagesystemet,
* forstå Advokatnævnets og domstolenes kompetencer i disciplinær- og ansvarssager,
* forstå Advokatnævnets og domstolenes kompetencer i salærsager, analysere og vurdere konkrete cases om Advokatnævnets kompetence,
* forstå betingelserne for, at en advokat kan pålægges en disciplinær sanktion, herunder forstå reglerne for sanktionsfastsættelsen,
* anvende betingelserne for, at en advokat kan pålægges en disciplinær sanktion, i en konkret analyse af en sag om disciplinær sanktion.

**Materialesamling til undervisning og eksamen (teori)**

* Advokatetik – ret og rammer
* U.2010B.201 og U.2011B.21
* RPL kap. 15, 15 a og 15 b, RPL § 361
* Bkg. 20/2008
* Advokatnævnets klageskemaer
* Resumeer af domme
* Kendelser fra Advokatnævnet
* Nye retningslinjer for udmåling af bøder pr. 15. februar 2015
* Retningslinjer for offentliggørelse af Advokatnævnets afgørelser

**Eksamen**

Hvis Advokatens disciplinære og erstatningsretlige ansvar - Advokatnævnet bliver et emne til eksamen, skal eksaminanderne demonstrere, at de kan opfylde de faglige mål for emnet. Det kan f.eks. ske i en opgave, hvor de skal vurdere, hvilke rettigheder en skuffet klient har i forhold til advokaten.

Læreplan for God advokatskik II

**Delemne: Salær**

**Formål**

Advokaters salær skal i henhold til retsplejeloven være rimeligt. Advokatfuldmægtige skal derfor lære, hvordan et rimeligt salær fastsættes. Herudover skal advokatfuldmægtige have indsigt i de formelle regler om prisoplysning og salærafregning.

**Faglige mål**

Deltagerne på advokatuddannelsen skal:

* have kendskab til de advokatetiske regler om oplysningspligt, herunder prisoplysning og konsekvenserne ved tilsidesættelse af reglerne,
* forstå betydningen af at overholde god advokatskik i forbindelse med salærafregning, herunder ved opkrævning af depositum, acontoafregning, tilbageholdsret samt endelig afregning (tidspunkt og krav til fakturaen),
* kunne anvende terminologi fra de advokatetiske regler om salær korrekt,
* kunne anvende de i retspraksis anerkendte salærparametre: medgået tid, sagens værdi, sagens kompleksitet, det med sagen forbundne ansvar, sagens eventuelt hastende karakter,
* kunne formulere en skriftlig prisoplysning til en forbruger samt argumentere for rimeligheden af salærforslaget,
* have kendskab til de advokatetiske regler om opdrags- og prisoplysning i erhvervsforhold,
* kunne vurdere rækkevidden af de advokatetiske reglers indskrænkning i aftalefriheden vedrørende salær, herunder rimelighedskravet, forbud mod aftaler om, at advokatens honorar skal fastsættes på en måde, som kan påvirke advokatens uafhængighed under udførelse af hvervet (f.eks. pactum de quota litis og betaling i aktier), henvisningshonorarer, omkostningsdækning mv.

**Materialesamling til undervisning og eksamen (teori)**

* Markedsføringslovens § 14
* AER samt AER med kommentarer ved advokat Martin Lavesen og advokat Lars Økjær Jørgensen
* [www.advokatsamfundet.dk](http://www.advokatsamfundet.dk/)
* Retsplejelovens § 126
* U.1978.488H, U.2000.903H, U.2012.1959Ø
* Konkurslovens § 239
* Advokatetik – ret og rammer
* Advokatnævnskendelser
* Advokaten 9/2012: Ingen a la carte når det gælder retshjælpsforsikring

**Eksamen**

Hvis salær bliver et emne til eksamen, skal eksaminanderne demonstrere, at de kan opfylde de faglige mål for emnet. Det kan f.eks. ske i en opgave, hvor de skal analysere omkostningerne ved at tage en konkret sag, formulere en prisoplysning til klienten i sagen samt gøre rede for, hvilke salærparametre de har lagt vægt på, og hvordan de har sikret sig, at de overholder de advokatetiske regler vedrørende prisoplysning og god advokatskik i forbindelse med salærafregning. Eller det kan ske i en opgave, hvor de skal vurdere en advokatnævnskendelse og forklare, hvorfor nævnet har afgjort sagen på en bestemt måde.